***Precizări întocmire corectă de proiecte educative***

Formularul de aplicație se completează în baza Regulamentului de organizare a activităților cuprinse în calendarul activităților educative, școlare și extrașcolare, aprobat prin OMECTS nr. 3035/2012.

Respectând indicațiile referitoare la numărul maxim de caractere, nici un proiect nu poate depăși 9 pagini. A nu se urmări atingerea numărului maxim de caractere pentru fiecare capitol, nu este un criteriu de evaluare. Orice proiect care va depăși 9 pagini va fi verificat referitor la numărul de caractere maxim admis. Dacă nu va îndeplini această condiție, ***va fi eliminat din concurs***. Toate cuvintele scrise cu caractere italice vor fi șterse din formularul final. Ele conțin doar indicații referitoare la completarea formularului.

Proiectul nu se identifică cu concursul/festivalul în sine. Concursul/festivaul este doar ***activitatea principală a proiectului***, care se subsumează unui obiectiv specific.

**Raportul** ediției anterioare trebuie să conțină minimum următoarele informații:

1. Rezulatul derulării proiectului (foarte pe scurt: perioadă, parteneri, principalele activități);
2. Număr de participanți, cu unitatea de învățământ precizată (în cazul concursurilor cu participare directă);
3. Număr de participanți, școli, județe și țări implicate, pentru proiectele cu participare indirectă/online;
4. Bugetul (surse de proveniență a fondurilor și modul în care au fost cheltuite);
5. Premii (dacă este cazul) - număr și procent din numărul de participanți (conform Regulamentului de organizare a activităților cuprinse în calendarul activităților educative, școlare și extrașcolare și Regulamentului propriu al concursului). În cazul în care sunt mai multe premii I, II etc., se va justifica acest lucru.
6. Rezultate – produse, impact
7. Promovare și diseminare (doar descriere, fără atașamente).
8. Anexe la raport: lista cu membrii echipei de proiect și lista cu coordonatorii echipajelor participante/participanților, cu datele de contact. O parte dintre aceștia vor fi sunați, aleatoriu, pentru a li se cere părerea despre proiect.

***Dacă raportul nu va conține cel puțin informațiile de mai sus, va fi considerat nevalid și proiectul va fi eliminat din competiție.***

***D.3. Fiecărui obiectiv specific îi sunt subsumate una sau mai multe activități. Dacă obiectivele sunt formulate SMART, rezultatele decurg firesc chiar din obiective.***

***Exemplu de obiectiv specific pentru evaluare și diseminare: „Diseminarea rezultatelor proiectului în 30 unități școlare, într-un interval de 6 luni”.***

***Activități subsumate acestui obiectiv:***

***1. Constituirea unei baze de date cu profesorii participanți la proiect;***

***2. Realizarea unor materiale electronice cu rezultatele proiectului și transmiterea acestora către profesorii implicați;***

***3. Organizarea unor evenimente de diseminare în cele 30 de unități școlare, după finalizarea activității principale.***

***D.6. Perioada de desfășurare a proiectului este întotdeauna mai mare decât cea de desfășurare a concursului/festivalului. Obligatoriu există o perioadă de pregătire și una de evaluare/diseminare.***

***D.8. Exemplu de diagramă Gantt:***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Nr. crt.* | *Obiectiv specific* | *Activitate* | *Luna 1* | *Luna 2* | *Luna 3* | *Luna 4* | *Luna 5* | *...* | *Responsabili* |
| *1.* | *Diseminarea rezultatelor proiectului în 30 unități școlare, într-un interval de 6 luni* | *Constituirea unei baze de date cu profesorii participanți la proiect* |  |  |  |  |  |  | *Ionescu P* |
| *Realizarea unor materiale electronice cu rezultatele proiectului și transmiterea acestora către profesorii implicați* |  |  |  |  |  |  | *Georgescu M.*  *Popescu P.* |
| *Organizarea unor evenimente de diseminare în cele 30 de unități școlare* |  |  |  |  |  |  | *Echipa de proiect, pe orașe*  *Profesorii participanți* |

***D7. Activitățile sunt subsumate unui obiectiv specific. Ele pot fi împărțite în subactivități/acțiuni, dacă este necesar, cu respectarea numărului maxim de caractere pentru acest capitol. Probele de concurs nu sunt activități separate, ci subactivități/acțiuni în cadrul activității principale. Ele sunt descrise în Regulamentul concursului, nu în formularul de aplicație.***

***D.13. Partenerii sunt acele instituții care contribuie efectiv la organizarea proiectului; a nu se confunda cu unitățile școlare care doar participă la una sau mai multe activitați ale proiectului. Existența partenerilor este recomandată, nu obligatorie. Nu este necesară încheierea de parteneriate cu unitățile de învățământ participante.***